FOR EIN TIME SIDAN

Tirsdag landet Nest-Sotra-stopper Ståle Steen Sæthre (25) i Aalesund for å gjennomgå den medisinske testen og fullføre en overgang til klubben, melder Sunnmørsposten.

– Vi skal ha fotballfeber, fulle tribuner og opprykk! Jeg har store ambisjoner for både meg selv og klubben. Jeg spiller med hjertet utenpå drakten, sier Sæthre til klubbens hje mmeside.

Tidligere tirsdag sa sportssjef i Nest-Sotra Arve Haukeland at han trodde på en løsning med Aalesund.

Etter det Eurosport.no erfarer kastet Brann seg inn i kampen om midtstopperens signatur i tolvte time. Haukeland bekreftet at rødtrøyene har vurdert spilleren.

– Vi har et ekstremt godt forhold til Brann og Ståle er en av sikkert mange de har på blokken. Vi vet at de har vurdert ham over lengre tid, men det er ikke noen formell henvendelse fra deres side. Det har ikke vært noen konkret dialog på ham om en overgang nå, sa Haukeland.